stanford-oval/wikipedia huggingface dataset:
กลุ่มทวีกิจ
แหล่งข้อมูลอื่น

| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
นายกรัฐมนตรีญี่ปุ่น

| นายกรัฐมนตรีญี่ปุ่น 日本国内閣総理大臣 |
| --- | --- |
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน ชิเงรุ อิชิบะ ตั้งแต่ 1 ตุลาคม พ.ศ. 2567
ฝ่ายบริหารของญี่ปุ่น สำนักนายกรัฐมนตรีญี่ปุ่น
สมาชิกของ: คณะรัฐมนตรีญี่ปุ่น สภาความมั่นคงแห่งชาติ (ญี่ปุ่น) รัฐสภาญี่ปุ่น
จวน: คันเต
ที่ว่าการ: โตเกียว ประเทศญี่ปุ่น
ผู้เสนอชื่อ: รัฐสภาญี่ปุ่น
ผู้แต่งตั้ง: จักรพรรดิญี่ปุ่น
วาระ: 4 ปีหรือน้อยกว่านั้น ไม่จำกัดวาระ
ตราสารจัดตั้ง: รัฐธรรมนูญแห่งญี่ปุ่น
ตำแหน่งก่อนหน้า: ไดโจไดจิง
ผู้ประเดิมตำแหน่ง: อิโต ฮิโรบูมิ
สถาปนา: 22 ธันวาคม พ.ศ. 2428 (139 ปี 82 วัน)
รอง: รองนายกรัฐมนตรีญี่ปุ่น
เงินตอบแทน: 40,490,000 เยนต่อปี
เว็บไซต์: www.kantei.go.jp
นายกรัฐมนตรีญี่ปุ่น (อังกฤษ: Prime Minister of Japan) ภาษาญี่ปุ่นเรียก ไนกากุโซริไดจิง (ญี่ปุ่น: 内閣総理大臣 Naikaku-sōri-daijin) หรือ ชูโช (ญี่ปุ่น: 首相 Shushō) เป็นหัวหน้ารัฐบาลญี่ปุ่นและผู้บัญชาการสูงสุดของกองกำลังป้องกันตนเองญี่ปุ่น จักรพรรดิทรงแต่งตั้งนายกรัฐมนตรีตามที่สภานิติบัญญัติแห่งชาติถวายชื่อ นายกรัฐมนตรีต้องได้รับความไว้วางใจจากสภาผู้แทนราษฎรให้ดำรงตำแหน่ง นายกรัฐมนตรีเป็นหัวหน้าคณะรัฐมนตรี และรัฐมนตรีคนอื่น ๆ จะดำรงตำแหน่งตามอัธยาศัยของนายกรัฐมนตรี
นายกรัฐมนตรีคนปัจจุบัน คือ ชิเงรุ อิชิบะ ดำรงตำแหน่งตั้งแต่ 1 ตุลาคม พ.ศ. 2567
ประวัติ

ก่อนใช้รัฐธรรมนูญเมจิ ญี่ปุ่นไม่มีรัฐธรรมนูญเป็นลายลักษณ์อักษร มีแต่ระบบกฎหมายริตสึเรียวที่ได้อิทธิพลจากจีนและตราขึ้นในช่วงปลายยุคอาซูกะต่อต้นยุคนาระ ที่กำหนดให้มีระบบข้าราชการประจำอันซับซ้อนซึ่งปฏิบัติหน้าที่ภายใต้การบังคับบัญชาของจักรพรรดิตามระบบคุณธรรม แต่ในทางปฏิบัติแล้ว อำนาจที่แท้จริงไม่ได้อยู่ที่จักรพรรดิ แต่อยู่ที่อื่น เช่น ในเงื้อมมือของตระกูลฟูจิวาระที่เข้ามาสมรสกับราชวงศ์ในยุคเฮอัง หรืออยู่ในเงื้อมมือของโชกุน เป็นเช่นนี้เรื่อยมาจนกระทั่งมีการปฏิรูปเมจิ กฎหมายแบบริตสึเรียวฉบับสุดท้าย คือ ประมวลกฎหมายโยโร ตราขึ้นใน ค.ศ. 752 ซึ่งเมื่อมีการปฏิรูปเมจิก็ยังใช้บังคับอยู่
ภายใต้ระบบกฎหมายข้างต้น ไดโจไดจิง (อัครมหาเสนาบดี) เป็นหัวหน้าของคณะเสนาบดีที่เรียก "ไดโจกัง" อันเป็นหน่วยงานสูงสุดในระบบราชการตั้งแต่ยุคเฮอังเรื่อยมา ตำแหน่งนี้ยุบเลิกไปช่วงหนึ่ง แล้วรื้อฟื้นขึ้นใหม่เพื่อมอบให้แก่ซันโจ ซาเนโตมิ ใน ค.ศ. 1871 จนกระทั่ง ค.ศ. 1885 ก็ยุบเลิกตำแหน่งนี้ไปใช้ตำแหน่งนายกรัฐมนตรี โดยแต่งตั้งอิโต ฮิโรบูมิ เป็นบุคคลแรก แต่รูปแบบนายกรัฐมนตรีในปัจจุบันนั้นเกิดขึ้นเมื่อมีการตรารัฐธรรมนูญฉบับใหม่ใน ค.ศ. 1947
คุณสมบัติ

นายกรัฐมนตรีต้องเป็นสมาชิกสภาหนึ่งสภาใดในสภานิติบัญญัติแห่งชาติ ซึ่งหมายความว่า ต้องมีอายุอย่างน้อย 25 ปี และมีสัญชาติญี่ปุ่น
นายกรัฐมนตรีต้องเป็นพลเรือน ซึ่งหมายความว่า เป็นสมาชิกกองกำลังป้องกันตนเองไม่ได้ แต่เป็นอดีตทหารได้ เช่น กรณีของยาซูฮิโระ นากาโซเนะ
การแต่งตั้ง

นายกรัฐมนตรีมาจากการกำหนดของสภาทั้งสองของสภานิติบัญญัติแห่งชาติ ในการนี้ สภาจะออกเสียงเลือกบุคคลตามระบบสองรอบ ถ้าปรากฏว่า แต่ละสภากำหนดบุคคลต่างกัน จะมีการแต่งตั้งคณะกรรมาธิการร่วมมาตกลงเรื่องตัวบุคคลกัน ถ้าตกลงกันไม่ได้ใน 10 วัน จะถือมติของสภาผู้แทนราษฎรเป็นมติของสภานิติบัญญัติแห่งชาติ จากนั้น ผู้ได้รับการกำหนดจะได้รับมอบตราตั้ง และจะได้รับการถวายชื่อต่อจักรพรรดิเพื่อทรงแต่งตั้งอย่างเป็นทางการ
ในทางปฏิบัติ นายกรัฐมนตรีมักเป็นหัวหน้าพรรคการเมืองที่ได้เสียงข้างมากในสภาผู้แทนราษฎร หรือเป็นหัวหน้าของกลุ่มที่เป็นใหญ่ที่สุดในบรรดาพรรคร่วมรัฐบาล
เครื่องหมาย

ธงประจำตำแหน่ง
ตราประจำตำแหน่ง
ธงรัฐบาล
ดูเพิ่ม

รายชื่อนายกรัฐมนตรีญี่ปุ่น
แหล่งข้อมูลอื่น

นายกรัฐมนตรีญี่ปุ่นและคณะรัฐมนตรี เว็บไซต์อย่างเป็นทางการ
List of Japanese cabinets 1885 to 1989　(ญี่ปุ่น)
| ด ค กนายกรัฐมนตรี |
| --- | --- |
นายกรัฐมนตรี แบ่งตามประเทศ:  อับคาเซีย  อัฟกานิสถาน  แอลเบเนีย  แอลจีเรีย  แอนติกาและบาร์บูดา  อาร์มีเนีย  นากอร์โน-คาราบัค  อารูบา  ออสเตรเลีย  ออสเตรีย  อาเซอร์ไบจาน  บาฮามาส  บาห์เรน  บังกลาเทศ  บาร์เบโดส  เบลารุส  เบลเยียม  เบลีซ  เบอร์มิวดา  ภูฏาน  บอสเนียและเฮอร์เซโกวีนา  บัลแกเรีย  บูร์กินาฟาโซ  กัมพูชา  แคเมอรูน  แคนาดา  กาบูเวร์ดี  สาธารณรัฐแอฟริกากลาง  จีน  คองโก  หมู่เกาะคุก  โครเอเชีย  คิวบา  กือราเซา  นอร์เทิร์นไซปรัส  ไอร์แลนด์เหนือ  เช็กเกีย  เดนมาร์ก  จิบูตี  ดอมินีกา  ติมอร์-เลสเต  อียิปต์  อิเควทอเรียลกินี  เอสโตเนีย  หมู่เกาะแฟโร  ฟีจี  ฟินแลนด์  ฝรั่งเศส  เยอรมนี  จอร์เจีย  กรีซ  กรีนแลนด์  เกรเนดา  กินี  กายอานา  เฮติ  ฮังการี  ไอซ์แลนด์  อินเดีย  อิรัก  ไอร์แลนด์  อิสราเอล  อิตาลี  จาเมกา  ญี่ปุ่น  จอร์แดน  คาซัคสถาน  เกาหลี  เกาหลีเหนือ  เกาหลีใต้  คอซอวอ  คูเวต  คีร์กีซสถาน  ลาว  ลัตเวีย  เลบานอน  ลิทัวเนีย  ลักเซมเบิร์ก  มาซิโดเนียเหนือ  มาเลเซีย  มอลตา  มอริเชียส  มอลโดวา  มองโกเลีย  มอนเตเนโกร  โมร็อกโก  พม่า  นากอร์โน-คาราบัค  นามิเบีย  เนปาล  เนเธอร์แลนด์  นิวซีแลนด์  นีวเว  นอร์เวย์  ปากีสถาน  ปาปัวนิวกินี  เปรู  โปแลนด์  โปรตุเกส  กาตาร์  โรมาเนีย  รัสเซีย  รวันดา  เซนต์คิตส์และเนวิส  เซนต์ลูเชีย  เซนต์วินเซนต์และเกรนาดีนส์  ซามัว  เซาตูเมและปรินซีปี  ซาอุดีอาระเบีย  เซอร์เบีย  สิงคโปร์  ซินต์มาร์เติน  สโลวาเกีย  สโลวีเนีย  หมู่เกาะโซโลมอน  โซมาเลีย  เซาท์ออสซีเชีย  สหภาพโซเวียต  สเปน  ศรีลังกา  ซูดาน  เอสวาตีนี  สวีเดน  สวิตเซอร์แลนด์  ซีเรีย  ไต้หวัน  ทาจิกิสถาน  แทนซาเนีย  ไทย  ตองงา  ทรานส์นีสเตรีย  ตรินิแดดและโตเบโก  ตูนิเซีย  หมู่เกาะเติกส์และเคคอส  ตูวาลู  ยูกันดา  ยูเครน  สหรัฐอาหรับเอมิเรตส์  สหราชอาณาจักร  อุซเบกิสถาน  วานูอาตู  เวียดนาม  เยเมน  ยูโกสลาเวีย  เวสเทิร์นสะฮารา 
ตำแหน่งถูกยุบ:  แองโกลา  เบนิน  บราซิล  บุรุนดี  ชาด  คอโมโรส  กานา  อินโดนีเซีย  อิหร่าน  เคนยา  มัลดีฟส์  ฟิลิปปินส์  เซเนกัล  เซเชลส์  แอฟริกาใต้  ตุรกี  เติร์กเมนิสถาน  แซมเบีย  ซิมบับเว
กัญชง

| กัญชง |
| --- | --- |

กัญชง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Rosales
วงศ์:: Cannabaceae
สกุล:: Cannabis L.

สปีชีส์
 Cannabis sativa L.  Cannabis indica Lam. (putative)  Cannabis ruderalis Janisch. (putative)
กัญชง เป็นไม้ล้มลุกมีลักษณะทางพฤกษศาสตร์คล้ายกัญชา แตกต่างกัน คือ ต่อมน้ำมันของกัญชงมีน้อยกว่า เดิมเป็นพืชที่เติบโตเฉพาะในเอเชียตะวันออก แต่ปัจจุบันกระจายไปทั่วโลก เนื่องจากมีการเพาะปลูกอย่างแพร่หลาย จัดอยู่ในพืชซึ่งให้ประโยชน์หลักทางด้านสิ่งทอเป็นสำคัญ พืชชนิดนี้ได้รับการจัดประเภทครั้งแรกโดยคาร์ล ลินเนียสใน ค.ศ. 1753
ในเดิมทีนั้นกัญชงเคยเป็นพืชล้มลุกที่ได้รับการจัดให้อยู่ในวงศ์เดียวกับพืชตระกูลตำแย (Urticaceae) แต่ว่าในตอนหลังนั้นพบว่ามันมีคุณสมบัติและลักษณะเฉพาะหลายอย่างที่ต่างออกไปจากพืชตระกูลตำแยเป็นอย่างมาก จึงได้รับการแบ่งเป็นอีกวงศ์หนึ่งโดยเฉพาะนั้นคือวงศ์ Cannabidaceae
อุตสาหกรรมและการใช้กัญชาในชีวิตประจำวัน

เมล็ดกัญชาถูกใช้ส่วนใหญ่ในการผลิตน้ำมันกัญชา ซึ่งใช้ในทำอาหาร และยังใช้ในผลิตภัณฑ์โคมไฟ เคลือบเงา และสี นอกจากนี้ เมล็ดยังถูกใช้เป็นอาหารนกในกรง เนื่องจากเป็นแหล่งสารอาหารสำหรับสัตว์ส่วนใหญ่ ดอกและผลของกัญชา (และในระดับน้อยกว่า ใบ ลำต้น และเมล็ด) มีสารเคมีที่ออกฤทธิ์ต่อจิตประสาทที่รู้จักกันในชื่อแคนนาบินอยด์ สารเหล่านี้ใช้ในวัตถุประสงค์ด้านการพักผ่อนหย่อนใจ การรักษาโรค และด้านจิตวิญญาณ ในกรณีเช่นนี้ ผลิตภัณฑ์จากดอกและผล (ที่เรียกว่ากัญชา) รวมถึงใบและสารสกัดเหนียว (เช่น กัญชาเรซิน) ถูกใช้โดยการสูบระเหยหรือบริโภคผ่านปาก
สิ่งสำคัญที่ควรทราบประเด็นดังต่อไปนี้:
ผู้ใช้ทั่วไปอาจเผชิญกับความเสี่ยงที่สูงขึ้นของความวิตกกังวลและภาวะซึมเศร้า
การใช้เป็นเวลานานอาจเปลี่ยนแปลงการทำงานของสมอง
ปัจจัยทางพันธุกรรมกำหนดว่ากัญชามีผลกระทบต่อสุขภาพจิตอย่างไร
ในทางประวัติศาสตร์ น้ำยาทิงเจอร์ ชา และขี้ผึ้งจากกัญชาก็ถูกใช้อย่างแพร่หลายเช่นกัน ในการแพทย์แผนโบราณของบางประเทศ กัญชาใช้เป็นยาหลอนประสาท ยานอนหลับ ยาระงับประสาท และยาชา เมื่อเร็ว ๆ นี้ เทอร์ปีนในกัญชาได้รับความสนใจเนื่องจากความสนใจที่เพิ่มขึ้นในการใช้กัญชาในทางการแพทย์และการพักผ่อนหย่อนใจ องค์กรและบริษัทที่ดำเนินงานในตลาดกัญชากำลังส่งเสริมการศึกษาและโปรแกรมการตลาด โดยเน้นไปที่เทอร์ปีนในฐานะปัจจัยที่กำหนดรสชาติและผลของผลิตภัณฑ์ ผลกระทบของสิ่งแวดล้อม ซึ่งอธิบายถึงการทำงานร่วมกันของแคนนาบินอยด์ เทอร์ปีน และสารประกอบจากพืชอื่น ๆ ได้ทำให้การรับรู้และความต้องการเทอร์ปีนในผลิตภัณฑ์กัญชาเพิ่มขึ้น
กัญชงกับชาวม้ง

กัญชงนั้นถือว่า เป็นพืชพื้นบ้านที่มีความสำคัญกับวัฒนธรรมประเพณีของชาวม้งนับตั้งแต่ที่เกิดมาจนตายเป็นอย่างมาก เรียกในภาษาม้งว่า "หมั้ง" หรือ "ม่าง" ตามความเชื่อของม้ง เชื่อว่าเทพเจ้า หรือ เย่อโซ๊ะ (Yawm Saub) เป็นผู้สร้างโลก สร้างมนุษย์ และได้ประทานพันธุ์พืช พันธุ์สัตว์ มาให้มนุษย์ได้ใช้ หมั้งก็เป็นพันธุ์พืชชนิดหนึ่งที่ได้ประทานมาให้มนุษย์ได้ใช้ทำเป็นเครื่องนุ่งห่ม ใช้สอย และใช้ในพิธีกรรมต่าง ๆ
ชาวม้งจะลอกเปลือกกัญชง แล้วนำเส้นใยมาต่อกันเป็นเส้น เพื่อใช้เป็นเส้นด้ายและเส้นเชือก นอกจากนี้ยังใช้ในพิธีกรรมต่าง ๆ และใช้เป็นรองเท้าของคนตายเพื่อเดินทางไปสวรรค์ ทำเป็นเป็นด้ายสายสิญจน์พิธีกรรมต่าง ๆ ตลอดจนใช้ทอผ้า ทำเครื่องนุ่งห่ม ที่สำคัญคือในพิธีอัวเน้งหรือพิธีเข้าทรง ซึ่งเป็นงานประเพณีสำคัญของชาวม้ง
กัญชงในประเทศไทย

ตั้งแต่วันที่ 15 ธันวาคม พ.ศ. 2563 กระทรวงสาธารณสุขได้ประกาศให้กัญชาและกัญชงยังคงเป็นยาเสพติดให้โทษประเภท 5 เพียงแต่ส่วนของกัญชงที่ได้จากการปลูกหรือผลิตในประเทศ ได้แก่ ใบที่ไม่ติดกับช่อดอก กิ่ง ก้าน ลำต้น เปลือก ราก และ เส้นใย รวมถึงสารสกัดที่มี CBD เป็นส่วนประกอบและกากที่เหลือจากการสกัด ซึ่งต้องมี THC ไม่เกินร้อยละ 0.2 เมล็ดกัญชงน้ำมันและสารสกัดจากเมล็ดกัญชง ไม่จัดเป็นยาเสพติดให้โทษในประเภท 5 โดยสามารถนำไปใช้ประโยชน์ทางการแพทย์ การศึกษาวิจัย ผลิตภัณฑ์สุขภาพ และอื่น ๆ ได้ ประชาชนสามารถใช้ส่วนต่าง ๆ ของกัญชงที่ไม่จัดเป็นยาเสพติดดังกล่าว ไปประกอบอาหาร ทำยารักษาโรค เป็นต้น ส่วนการนำเข้ากัญชงสามารถทำได้ โดยขออนุญาตเป็นยาเสพติด ยกเว้น เปลือกแห้ง แกนลำต้นแห้ง และเส้นใยแห้ง ซึ่งได้รับการยกเว้นไม่เป็นยาเสพติดตามประกาศนี้
ดูเพิ่ม

กัญชา
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q26726  Wikispecies: Cannabis sativa  APDB: 133318  BioLib: 3466  BOLD: 163503  Calflora: 1471  EoL: 594919  EPPO: CNISA  FloraBase: 18134  FNA: 200006342  FoC: 200006342  GBIF: 5361880  GRIN: 8862  iNaturalist: 75997  IPNI: 306087-2  IRMNG: 10587353  ITIS: 19109  NBN: NBNSYS0000004692  NCBI: 3483  NZOR: cb9a7c7a-19e5-4340-820c-6de34649d8c3  PalDat: Cannabis_sativa  PfaF: sativa Cannabis sativa  Plant List: kew-2696480  PLANTS: CASA3  POWO: urn:lsid:ipni.org:names:306087-2  Tropicos: 21302042  VASCAN: 4191 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  เช็กเกีย
เรเชล เซกเลอร์

| เรเชล เซกเลอร์ |
| --- | --- |
เซกเลอร์ในงานโปรโมตภาพยนตร์เดอะ ฮังเกอร์เกมส์ ปฐมบทเกมล่าเกม ปีค.ศ. 2023
เกิด: เรเชล แอนน์ เซกเลอร์  (2001-05-03) 3 พฤษภาคม ค.ศ. 2001 (23 ปี) แฮกเกนแซค, รัฐนิวเจอร์ซีย์, สหรัฐอเมริกา
อาชีพ: นักแสดง, นักร้อง
ปีปฏิบัติงาน: 2015–ปัจจุบัน
เรเชล แอนน์ เซกเลอร์ (อังกฤษ: Rachel Anne เซกเลอร์ /ˈzɛɡlər/) ;  เกิดวันที่ 3 พฤษภาคม พ.ศ. 2544) เป็นนักแสดงและนักร้องชาวอเมริกัน เธอมีชื่อเสียงด้วยการแสดงภาพยนตร์เรื่องแรก โดยรับบทเป็น มาเรีย ในภาพยนตร์เพลงดัดแปลงของ สตีเว่น สปีลเบิร์ก เวสต์ ไซด์ สตอรี่ (2021) ซึ่งทำให้เธอเป็นนักแสดงหญิงชาวละตินอายุน้อยที่สุดที่ได้รับ รางวัลลูกโลกทองคำ สาขานักแสดงนำหญิงยอดเยี่ยม – ภาพยนตร์ตลกหรือละครเพลง ในปี 2023 เธอรับบทเป็น แอนเธีย ใน ชาแซม! จุดเดือดเทพเจ้า และ ลูซี่ เกรย์ แบร์ด ใน เดอะ ฮังเกอร์เกมส์ ปฐมบทเกมล่าเกม โดยเรื่องหลังได้เป็นภาพยนตร์ที่ประสบความสำเร็จและทำรายได้มากที่สุดของเธอ
ในปี 2022-2023 เธอนั้นถูกโจมตีจากสื่อและอินเทอร์เน็ตทั่วโลก จากการที่เธอเป็นนักแสดงละตินที่ได้รับบท ในภาพยนตร์คนแสดง สโนว์ไวท์ ภาพยนตร์ดัดแปลงจากภาพยนตร์อนิเมชั่นเรื่องแรกของดิสนีย์ สโนว์ไวท์กับคนแคระทั้งเจ็ด โดยในงาน D23 ปี 2022 เธอได้แสดงความคิดเห็นต่อภาพยนตร์ต้นฉบับจนเกิดเป็นข้อวิจารณ์ไปถึงรูปลักษณ์หน้าตาของเธอ
เซกเลอร์เผยกับสื่อในปี 2024 ว่าเธอถูกคุกคามชีวิตส่วนตัวเพราะเรื่องดังกล่าว โดยมีผู้คนบางกลุ่มไปดักทำร้ายเธอถึงที่พัก แม้เธอจะมีหลักฐานยืนยันว่าสิ่งที่เธอถูกโจมตีมาจากการคำพูดจากทางดิสนีย์เอง เธอเชื่อว่าสิ่งที่เธอเผชิญหน้าเกิดจาก "ความรัก" ต่อภาพยนตร์ต้นฉบับมากกว่า "ความเกลียดชัง" และยึดมั่นที่จะเป็นแบบอย่างของสังคมต่อไป
ชีวิตในวัยเด็ก

เซกเลอร์ เกิดที่ Hackensack รัฐนิวเจอร์ซีย์  ในปี 2544 เป็นบุตรของ Gina และ Craig เซกเลอร์  เธอได้รับการตั้งชื่อตามตัวละคร Rachel Green จากละครทีวีเรื่อง Friends  เธอมีพี่สาว  แม่ของเธอมีเชื้อสาย โคลอมเบีย คุณยายของ เซกเลอร์ อพยพจาก โคลัมเบีย ไปยังสหรัฐอเมริกาในช่วงทศวรรษ 1960  พ่อของเธอมีเชื้อสาย โปแลนด์
เซกเลอร์ ได้รับการเลี้ยงดูใน เมืองคลิฟตัน รัฐนิวเจอร์ซีย์ ซึ่งเธอได้เข้าเรียนที่โรงเรียนเตรียมอุดมศึกษาเซนต์ฟิลิป อัครสาวก  หลังจากนั้นเธอเข้าเรียนที่ Immaculate Conception High School โรงเรียน เตรียมอุดมศึกษาหญิงล้วน คาทอลิก ซึ่งเธอสำเร็จการศึกษาใน  2019
ในวงการสื่อ

ในปี 2021 เซกเลอร์ อยู่ในอันดับที่ 34 ในรายชื่อนักแสดง 35 อันดับที่อายุต่ำกว่า 35 ปี ' The Ringer เธอมีชื่ออยู่ในรายชื่อกลุ่ม อายุต่ำกว่า 30 ปีของ Forbes ประจำปี 2022  นอกจากนี้ในปี 2021 AP Entertainment ยังตั้งชื่อให้ เซกเลอร์ เป็นหนึ่งในผู้ให้ความบันเทิงที่ก้าวล้ำ  ปี 2021 เซกเลอร์ เป็นส่วนหนึ่งของงาน in memoriam ของ งานประกาศผลรางวัลแกรมมี่ประจำปีครั้งที่ 64  เป็นเกียรติแก่ Stephen Sondheim โดยเธอได้ร้องเพลงประสานเสียงร่วมกับ เบน แพลตต์, ซินเธีย เอริโว และ เลสลี่ โอดอม จูเนียร์
ในตอนแรก เซกเลอร์ นั้นไม่ได้รับเชิญให้เข้าร่วมพิธี มอบรางวัลออสการ์ครั้งที่ 94 ประจำปี 2022 เพื่อสนับสนุนเพื่อนร่วมงานของเธอที่ร่วมงานด้วยใน เวสต์ ไซด์ สตอรี่  ซึ่งได้รับการเสนอชื่อเข้าชิงเจ็ดรางวัล รวมถึง ภาพยนตร์ยอดเยี่ยม ด้วย  หลังจากการโต้เถียงเรื่องการดูแคลนในสื่อ  สถาบันได้เชิญเธอมาเป็นพรีเซนเตอร์  สำหรับ รางวัลออสการ์สาขาเอฟเฟกต์ภาพยอดเยี่ยม
เซกเลอร์เป็นคนมุ่งมั่น และกล้าออกตัวว่าสนับสนุนความเท่าเทียม สตรีนิยม และประเทศปาเลสไตน์ นับตั้งแต่ปี 2019 ในทวิตเตอร์ส่วนตัวของเธอ โดยเธอได้โพสต์และแบ่งปันข้อมูลเพื่อช่วยเหลือเกี่ยวกับเรื่องนี้อยู่บ่อยครั้ง จนกระทั่งเธอถูกขู่ฆ่าในโลกออนไลน์ และการคุกคามจาก อีลอน มัสก์ ทำให้เธอตัดสินใจออกจากทวิตเตอร์ เธอไม่สนับสนุน ดอนัลด์ ทรัมป์ และวิพากษ์วิจารณ์ผู้ที่เลือกตั้งที่เป็นส่วนหนึ่งของการขู่ฆ่าเธอ แม้ทางดิสนีย์ขอให้เธอลบข้อความ เธอได้ปฏิเสธ
ปัจจุบัน เธอได้ขึ้นแบบปกนิตยสาร VOGUE MEXICO โดยเป็นนักแสดงหญิงอายุน้อยที่ได้ขึ้นปก ต่อมา เซกเลอร์ได้รับการเชิญให้เข้าร่วมในพรีเซนเตอร์ของ รางวัลออสการ์ครั้งที่ 98 ประจำปี 2025
ชีวิตส่วนตัว

ตั้งแต่ปี 2021 เซกเลอร์กำลังคบหากับนักแสดง จอช อันเดรส ริเวรา ในปัจจุบัน เป็นที่คลุมเครือถึงความสัมพันธ์ของทั้งคู่ หลังไม่มีการปฏิสัมพันธ์ นับตั้งแต่ปี 2024
ผลงานการแสดง

| ปี | ชื่อ | บทบาท | หมายเหตุ |
| --- | --- | --- | --- |
| 2021 | เวสต์ ไซด์ สตอรี่ | มาเรีย | แสดงนำ, เปิดตัวการแสดง |
| 2023 | ชาแซม! จุดเดือดเทพเจ้า | แอนเธีย/แอนน์ | สมทบนำ |
| 2023 | เดอะ ฮังเกอร์เกมส์ ปฐมบทเกมล่าเกม | ลูซี่ เกรย์ แบร์ด | แสดงนำ |
| 2024 | ผจญภัยแดนต้องสาป | เจ้าหญิงไอเลี่ยน | พากย์เสียงตัวละครนำ |
| 2024 | Y2K วายทูตาย | ลอร่า | แสดงนำ |
| 2024 | โรมิโอ + จูเลียต | จูเลียต คาปูเล็ต | แสดงนำ, ปิดม่าน, ละครเวที บรอดเวย์ |
| 2025 | สโนว์ไวท์ | สโนว์ไวท์ | แสดงนำ, หลังการผลิต |
| 2025 | เอวีต้า | เอวา เปรอน | แสดงนำ, ละครเวที โรงละครเวสต์เอนด์ |
| 2026 | ภาพยนตร์ยูเอฟโอของ สตีเฟ่น สปีลเบิร์ก | รอการยืนยัน | สมทบ |
| 2026 | อเวนเจอร์ส: ดูมส์เดย์ | สควีรอลเกิร์ล | สมทบ |
| 2027 | อเวนเจอร์ส: ซีเครตวอร์ส | สควีรอลเกิร์ล | สมทบ |
| TBA | สตาร์ วอร์ส: ปฐมบทใหม่ | ฟิลลี่ ดาเมรอน | แสดงนำ |
| TBA | ออนยัวร์ฟีท! | กลอเรีย เอสเตฟาน | แสดงนำ |
| TBA | แฟนธ่อม | คริสติน ไดแอนน์ | แสดงนำ, ภาพยนตร์เยาวชนดัดแปลง |
ผลงานเพลง > เพลงของตัวเอง

- Let me try
ผลงานเพลง > เพลงประกอบ

| ชื่อ | รายละเอียดอัลบั้ม |
| --- | --- |
West Side Story:  วันวางจำหน่าย: 3 ธันวาคม 2021  สังกัด: ฮอลลีวูด เรคคอร์ด
The Hunger Games: The Ballad of Songbirds & Snakes:  วันวางจำหน่าย: 17 พฤศจิกายน 2023  สังกัด: เกฟเฟน
ผลงานเพลง > เพลงประกอบแยก

- I Feel Pretty (เพลงประกอบ เวสต์ไซด์ สตอรี่ ร่วมกับ เซลีนา โกเมซ)
- The Hanging Tree (เพลงประกอบ เดอะ ฮังเกอร์เกมส์ ปฐมบทเกมล่าเกม)
- Man Of The House (เพลงประกอบ โรมิโอ+จูเลียต)
- The Way It Was Before (เพลงประกอบ ผจญภัยแดนต้องสาป)
- Tubthumping - (เพลงประกอบ Y2K วายทูตาย ร่วมกับ ลาคแลน วัตสัน, ดาเนี่ยล โซลกาดรี, เจเดน ลีเบอร์เฮอร์)
- Waiting On A Wish (เพลงประกอบ สโนว์ไวท์)
แบล็กเมทัล

| แบล็กเมทัล |
| --- | --- |
แหล่งกำเนิดทางรูปแบบ: แทรชเมทัล ฮาร์ดคอร์พังก์ เดธเมทัล
แหล่งกำเนิดทางวัฒนธรรม: ช่วงแรก: ในช่วงกลางศตวรรษ 1980, ยูโรเปียนเอ็กซ์ตรีมเมทัลซีน   ช่วงที่ 2: ต้นศตวรรษ 1990, สแกนดิเนเวียนเอ็กซ์ตรีมเมทัลซีน
เครื่องบรรเลงสามัญ: กีตาร์ไฟฟ้า - กีตาร์เบส - กลอง - เสียงร้อง
แนวย่อย
แอมบิเอินท์แบล็คเมทัล - ซิมโฟนิกแบล็คเมทัล - วอร์เมทัล
แนวประสาน
แบล็ก-ดูม - แบล็กเคนด์เดธเมทัล - เพกันเมทัล - ไวกิ้งเมทัล
ทัศนียภาพในระดับภูมิภาค
ฝรั่งเศส - นอร์เวย์
การเพนท์หน้าสีดำและริมฝีปาก สัญลักษณ์สำคัญของดนตรีแนวแบล็คเมทัล
แบล็กเมทัล (อังกฤษ: Black metal) เป็นหนึ่งในแนวเพลงย่อยของแนวเพลงเฮฟวีเมทัล ในช่วงทศวรรษที่ 80 - 90 มีลักษณะเด่นคือการเล่นจังหวะเร็ว โดยเฉพาะการริฟฟ์กีตาร์ที่ผิดเพี้ยนไม่เป็นจังหวะแน่นอน การทำเสียงแหบเบาเหมือนเสียงภูตผีปีศาจ  การเพนท์หน้าสีดำบริเวณขอบตาและริมฝีปาก เนื้อเพลงส่วนใหญ่จะอิงไปถึงการต่อต้านศาสนาคริสต์ การรังเกียจมนุษย์ ลัทธินิยมภูตผีปีศาจ โดยเฉพาะลัทธิซาตาน จนถูกขนานนามว่าเป็น "ซาตานิกเมทัล" (Satanic metal)
แบล็กเมทัล ถือกำเนิดในช่วงทศวรรษที่ 80 ในประเทศแถบยุโรป แนวเพลงนี้ได้รับองค์ประกอบหลักมาจากแนวแทรชเมทัล และ เดธเมทัล วงที่ถือเป็นผู้บุกเบิกแนวนี้ในยุคแรกเช่น เวนอม, บาโธรี, เมอร์ซีฟูลเฟต, เฮลแฮมเมอร์ และเชลติกฟรอสต์  และในยุคที่สอง (ศตวรรษ 1990) ซึ่งส่วนใหญ่ถือกำเนิดในประเทศแถบสแกนดิเนเวีย โดยเฉพาะในประเทศนอร์เวย์ วงซึ่งนับว่าเป็นแนวแบล็กเมทัลอย่างเต็มรูปแบบ เช่น เมย์เฮม, ดาร์กโทรน, อิมมอร์ทัล และเอมเพอเรอร์
คำว่า "แบล็กเมทัล" มาจากชื่ออัลบั้มของ เวนอม ปี 1982 จนถือว่าเป็นการนำคำว่าแบล็กเมทัลมาใช้เป็นครั้งแรกอีกด้วย
ภาพลักษณ์ศิลปิน

การไว้ผมยาวและเพนท์หน้าสีดำ รวมถึงริมฝีปาก ซึ่งในแต่ละวงก็จะมีรูปแบบการเพนท์หน้าที่ต่างกันออกไป การถ่ายรูปหมู่สมาชิกมักจะให้สมาชิกสวมชุดนักรบยุคกลาง และถืออาวุธยุคกลาง โดยเฉพาะอาวุธของไวกิ้ง เช่น ค้อน ขวาน เป็นต้น การสร้างภาพลักษณ์ให้ดูน่าสะพรึงกลัวในขณะเล่นคอนเสิร์ตด้วยการพ่นเลือดสีแดงทั่วปากและร่างกาย นอกจากนี้ศิลปินส่วนใหญ่มักจะใช้นามสมมุติเป็นชื่อที่เกียวข้องกับปีศาจอิงจากตำนานนอร์ส เช่น  หรือชื่อที่มีความหมายเชิงลบ แม้กระทั่งชื่อที่มาจากภาษาของ เจ. อาร์. อาร์. โทลคีน ในเรื่องเดอะลอร์ดออฟเดอะริงส์ เช่นชื่อวงเบอร์ซัม (Burzum) วงกอร์กอรอท (Gorgoroth) เป็นต้น
ศิลปินแนวแบล็กเมทัลส่วนใหญ่ในช่วงต้นของยุคที่สอง (ทศวรรษที่ 90) ซึ่งถือกำเนิดในดินแดนแถบสแกนดิเนเวีย โดยเฉพาะในประเทศนอร์เวย์ มักจะเป็นกลุ่มต่อต้านศาสนาคริสต์หัวรุนแรง การนับถือลัทธิซาตาน ในปี 1996 มีการเผาโบสถ์คริสต์มากกว่า 50 โบสถ์ในนอร์เวย์ บางโบสถ์มีอายุมากกว่าร้อยปี ซึ่งถือเป็นมรดกสำคัญของชาติ โดยโบสถ์แห่งแรกที่ถูกเผาคือ โบสถฺ์แฟนทอฟต์ สเตฟ (Fantoft stave church) โดยนายวาร์จ วิเคอร์เนส (Varg Vikernes) มือเบสวงเมย์เฮม และหัวหน้าวงเบอร์ซัม ภายหลังเผาเสร็จเขาก็ได้ถ่ายซากที่เหลือของโบสถ์มาเป็นหน้าปกอัลบั้ม "อาสค์" (Aske) การฆาตกรรมเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์หลักและเพื่อนร่วมวงเมย์แฮม ในปี 1993 จนสุดท้ายวิเคอร์เนสถูกจำคุก 21 ปี การฆ่าตัวตายของเปอร์ "เดด" โฮลิน (Per "Dead" Ohlin) ผู้ซึ่งเรียกตัวเองว่า "เดด" อดีตนักร้องนำวงเมย์แฮม ในปี 1991 ต่อมาวงเมย์แฮมออกอัลบั้ม "Dawn of the Black Hearts" ก็ได้นำภาพที่โฮลินตายมาขึ้นเป็นภาพหน้าปก ซึ่งถ่ายโดยยูโรนิมัส
สัญลักษณ์ต่างๆที่ใช้เพื่อแสดงความเป็นตัวตน
- วงแบล็กเมทัล จะใช้สัญลักษณ์บนหน้าปกอัลบั้มหรือเสื้อผ้า การแต่งกาย ที่เป็นสัญลักษณ์ของลัทธิบูชาซาตาน อาทิเช่น
- หมายเลข 666
- ภาพรูปหน้าแพะมีเขาแหลม ซึ่งเป็นใบหน้าสมมุติของซาตาน
- ไม้กางเขนกลับหัว
- ดาวห้าแฉกกลับหัว ที่หันปลายด้านแหลมลง
ซึ่งสัญลักษณ์เหล่านี้เป็นเครื่องหมายการค้า ในผลิตภัณท์ที่เป็นของกลุ่มวงแบล๊กเมทัลโดยเฉพาะ
แต่สิ่งที่วงแบล็กเมทัลทางกลุ่มประเทศสแกนดิเนเวียแตกต่างจากที่อื่น คือการตั้งชื่อนามแฝงของสมาชิกในวงเป็นภาษาโบราณ ไม่ใช้ชื่อจริง เช่น ยูโรนิมัส เนโครบัดเชอร์ ของวงเมย์แฮม เป็นต้น ซึ่งปรากฏว่าแทบทุกวงในยุโรปทางเหนือทำแบบนี้เหมือนกันไปหมด
การเลือกตั้งผู้ว่าราชการกรุงเทพมหานคร

การนับคะแนนในหน่วยเลือกตั้งแห่งหนึ่งในเขตบางบอนในการเลือกตั้งผู้ว่าราชการกรุงเทพมหานครในปี 2565
การเลือกตั้งผู้ว่าราชการกรุงเทพมหานคร มีขึ้นครั้งแรกในปี พ.ศ. 2518 สืบเนื่องจากมีการประกาศใช้พระราชบัญญัติระเบียบบริหารราชการกรุงเทพมหานคร พ.ศ. 2518 เมื่อวันที่ 20 กุมภาพันธ์ พ.ศ. 2518 ซึ่งกำหนดให้กรุงเทพมหานครเป็นทบวงการเมือง มีผู้ว่าราชการกรุงเทพมหานคร ที่มาจากการเลือกตั้ง และอยู่ในตำแหน่งตามวาระ 4 ปี อย่างไรก็ดี ตำแหน่งดังกล่าวไม่ได้มาจากการเลือกตั้งอยู่ตลอด โดยบางช่วงมาจากการแต่งตั้งของคณะรัฐมนตรีหรือคำสั่งของคณะรัฐประหาร
ผู้ว่าราชการกรุงเทพมหานครคนแรกที่มาจากการเลือกตั้ง คือ ธรรมนูญ เทียนเงิน
กฎหมายเลือกตั้ง

พระราชบัญญัติการเลือกตั้งสมาชิกสภาท้องถิ่นและผู้บริหารท้องถิ่น พ.ศ. 2562 มาตรา 38 นั้นกำหนดคุณสมบัติของผู้มีสิทธิเลือกตั้งไว้ดังนี้
มีสัญชาติไทย หรือมีสัญชาติไทยโดยการแปลงสัญชาติแล้วไม่น้อยกว่า 5 ปี
มีอายุไม่ต่ำกว่า 18 ปีในวันเลือกตั้ง
มีชื่ออยู่ในทะเบียนบ้านในเขตเลือกตั้งมาแล้วเป็นเวลาติดต่อกันไม่น้อยกว่า 1 ปีนับถึงวันเลือกตั้ง และ
คุณสมบัติอื่นตามที่กฎหมายว่าด้วยการจัดตั้งองค์กรปกครองส่วนท้องถิ่นกำหนด
คณะกรรมการการเลือกตั้งระบุว่าการเลือกตั้งผู้ว่าราชการกรุงเทพมหานครจะไม่มีการจัดเลือกตั้งล่วงหน้า เพราะกฎหมายไม่ได้บัญญัติ นอกจากนี้ยังไม่เปิดช่องให้มีการเลือกตั้งนอกเขตหรือนอกราชอาณาจักร
กฎหมายเลือกตั้งไม่ได้กำหนดว่าผู้สมัครรับเลือกตั้งจะต้องสังกัดพรรคการเมือง แต่ผู้ที่ดำรงตำแหน่งทางการเมืองอยู่ ณ ขณะรับสมัครเลือกตั้ง จะไม่มีสิทธิลงสมัครได้ เว้นแต่ได้ลาออกจากตำแหน่งนั้นแล้ว
สรุปผลการเลือกตั้ง

บทความนี้กล่าวถึงการเลือกตั้งผู้ว่าราชการกรุงเทพมหานครเท่านั้น สำหรับรายชื่อผู้ว่าราชการกรุงเทพมหานครทั้งหมด รวมทั้งที่มาจากการแต่งตั้งและคำสั่งของคณะรัฐประหาร ดูที่ ผู้ว่าราชการกรุงเทพมหานคร
| ครั้งที่ | การเลือกตั้ง   (พ> ศ.) | ผู้ชนะเลือกตั้ง | สังกัด | คะแนนที่ได้รับ |
| --- | --- | --- | --- | --- |
| 1 | 2518 | ธรรมนูญ เทียนเงิน | พรรคประชาธิปัตย์ | 99,247 |
| 2 | 2528 | จำลอง ศรีเมือง | กลุ่มรวมพลัง | 480,233 |
| 3 | 2533 | จำลอง ศรีเมือง | พรรคพลังธรรม | 703,671 |
| 4 | 2535 | กฤษฎา อรุณวงษ์ ณ อยุธยา | พรรคพลังธรรม | 363,668 |
| 5 | 2539 | พิจิตต รัตตกุล | กลุ่มมดงาน | 768,994 |
| 6 | 2543 | สมัคร สุนทรเวช | พรรคประชากรไทย | 1,016,019 |
| 7 | 2547 | อภิรักษ์ โกษะโยธิน | พรรคประชาธิปัตย์ | 911,441 |
| 8 | 2551 | อภิรักษ์ โกษะโยธิน | พรรคประชาธิปัตย์ | 991,018 |
| 9 | 2552 | หม่อมราชวงศ์สุขุมพันธุ์ บริพัตร | พรรคประชาธิปัตย์ | 934,602 |
| 10 | 2556 | หม่อมราชวงศ์สุขุมพันธุ์ บริพัตร | พรรคประชาธิปัตย์ | 1,256,349 |
| 11 | 2565 | ชัชชาติ สิทธิพันธุ์ | อิสระ | 1,386,215 |
การเลือกตั้งแบ่งตามปี > พ.ศ. 2518

ดูบทความหลักที่ การเลือกตั้งผู้ว่าราชการกรุงเทพมหานคร พ.ศ. 2518
จากพระราชบัญญัติระเบียบบริหารราชการกรุงเทพมหานคร พ.ศ. 2518 ทำให้การเลือกตั้งผู้ว่าราชการกรุงเทพมหานครขึ้นเป็นครั้งแรก เมื่อวันที่ 10 สิงหาคม พ.ศ. 2518 ในครั้งนั้น นายธรรมนูญ เทียนเงิน จากพรรคประชาธิปัตย์ ได้รับการเลือกตั้งเป็น ผู้ว่าราชการกรุงเทพมหานคร จากการเลือกตั้งคนแรก ด้วยคะแนนเสียง 99,247 คะแนน โดยมีผู้มาใช้สิทธิเลือกตั้ง เพียงร้อยละ 13.86
การเลือกตั้งครั้งนี้มีผู้สมัครที่น่าสนใจคือ ดร.อาทิตย์ อุไรรัตน์ หัวหน้ากองวิชาการ ก.พ. ที่เพิ่งลาออกมาเข้าสู่ วงการเมือง เป็นครั้งแรกในนาม พรรคพลังใหม่ และในการเลือกตั้งครั้งนี้ ได้รับคะแนนเสียงในเขตกรุงเทพฯ ชั้นในเป็นจำนวนมาก แต่พ่ายแพ้คะแนนในเขตชั้นนอก เช่น หนองแขม มีนบุรี ซึ่งมีผู้ออกมาใช้สิทธิ์โดยรวมสูงถึง 80% ทำให้ นายธรรมนูญ เทียนเงิน ชนะเลือกตั้ง
ในการเลือกตั้งครั้งนั้น นายธรรมนูญ ไม่ได้ดำรงตำแหน่งผู้ว่าราชการกรุงเทพมหานคร จนครบวาระ 4 ปี เนื่องจากเกิดความขัดแย้งอย่างรุนแรงทั้งในฝ่ายบริหารและฝ่ายนิติบัญญัติ จนไม่สามารถปฏิบัติงานได้ ทำให้ นายธานินทร์ กรัยวิเชียร นายกรัฐมนตรีในขณะนั้น ตัดสินใจใช้อำนาจตามมาตรา 21 ของรัฐธรรมนูญ แห่งราชอาณาจักรไทย พ.ศ. 2519 ปลดนายธรรมนูญออกจากตำแหน่ง เมื่อวันที่ 29 เมษายน 2520 และให้กลับไปใช้รูปแบบการแต่งตั้งเช่นเดิม